স্বাধীন হওয়ার পর রাজনৈতিকভাবে ভারত বাংলাদেশকে তাদের করদরাজ্যে পরিণত করতে অব্যাহত রেখেছে নানামুখী আগ্রাসন। অন্য দিকে আমেরিকাসহ পশ্চিমা দেশগুলো সামরিক ও অর্থনৈতিকভাবে অপ্রতিদ্বন্দ্বী চীনকে ঘায়েল করার বৃহৎ পরিকল্পনা নিয়ে বাংলাদেশকে তাদের ফাইটিং জোন হিসেবে প্রস্তুত করতে চায়, কারণ এই দেশটি ভৌগোলিকভাবে চীনকে আক্রমণ করার সবচেয়ে উপযোগী ভূমি। ভারত এককভাবে এতদঞ্চলে আধিপত্য বিস্তার করুক সে ক্ষেত্রে যুক্তরাষ্ট্র নারাজ। তাদের বৃহত্তর স্বার্থে ভারতের সাথে সুসম্পর্ক বজায় রাখলেও মূলত ভারতকে কাজে লাগিয়ে এতদঞ্চলে চীনের একক আধিপত্য খর্ব করাই যুক্তরাষ্ট্রের মূল উদ্দেশ্য। ভারত এক সময় চীনের মতো অর্থনৈতিক ও সামরিক শক্তিতে উন্নীত হোক এটি কোনো ভাবে চাইবে না, কারণ এশিয়া মহাদেশে যুক্তরাষ্ট্রের একক আধিপত্য বিস্তারে চীন একমাত্র বাধা আবার এর ভেতর নতুন কোন বিষফোঁড়া গজে উঠুক তারা তা হতে দেবে না। এ কারণে বিশ্ব মিডিয়ায় প্রচারিত সংবাদমাধ্যমগুলো ও রাজনৈতিক বিশ্লেষকদের বিশ্লেষণের মাধ্যমে অনুমান করা যায় যে ভারতের অঙ্গরাজ্যগুলো সময়ের ব্যবধানে ভাঙনের কাজে যুক্তরাষ্ট্র কাজ করে যাচ্ছে নিরবচ্ছিন্নভাবে। সময়ে সময়ে ভারতের দাঙ্গাগুলো রাজনৈতিক বিশ্লেষকদের বিশ্লেষণকে অতিশয় সত্য প্রমাণিত বলে প্রমাণিত করে। দেশের পার্বত্য চট্টগ্রাম নিয়ে নানামুখী ষড়যন্ত্র নিয়ে আধিপত্যবাদী রাষ্ট্র্রগুলো এগিয়ে চলছে। দেশের সচেতন নাগরিকেরা উদ্বিগ্ন, না জানি কখন এমন একটি সম্ভাবনাময়ী অঞ্চলকে বাংলাদেশ হারাবে!